*Tämä artikkeli käsittelee vuonna 1992 syntynyttä jääkiekkoilijaa. Muista samannimisistä henkilöistä katso Erik Gustafsson.*

**Carl Erik Gustafsson** (s. 14. maaliskuuta 1992 Nynäshamn, Ruotsi) on ruotsalainen jääkiekkopuolustaja, joka pelaa NHL-joukkue Toronto Maple Leafsissä. Gustafssonin vahvuuksiin kuuluu hyökkäyspään pelaaminen, ylivoimapelaaminen, pelisilmä, kiekollinen peli ja isojen peliaikojen pelaaminen. Hänellä on kuitenkin kehitettävää voimassa ja fysiikassa.

Ura
---

### Seuraura

Gustafsson on Nynäshamns IF:n kasvatti. Hän pelasi kuitenkin myöhemmät juniorivuotensa Djurgårdens IF:ssä, jossa Gustafsson voitti J18 Allsvenskanin hopeaa vuonna 2010 ja J20 SuperElitin pronssia vuonna 2011. Jälkimmäisenä mainitulla kaudella 2010–2011 Gustafsson sijoittui tehoilla 2+21=23 koko sarjan puolustajien pistepörssissä yhdeksänneksi Södertälje SK:n Viktor Löövin kanssa. SuperElitin jäähypörssissä hän sijoittui viidenneksi 104 minuutillaan.

Kaudella 2011–2012 Gustafsson debytoi Djurgårdenin Elitserien-joukkueessa, jossa hänen tulokaskautensa toi 41 runkosarjaottelussa tehot 3+4=7 sekä kymmenessä Kvalserien-ottelussa yhden syöttöpisteen. Gustafsson teki Elitserien-debyyttinsä kauden avauskierroksella 5. syyskuuta 2011 HV71:tä vastaan ja hänen ensimmäinen maalinsa sarjassa syntyi 26. joulukuuta 2011 Linköpings HC:n Fredrik Norrenan taakse. Djurgården putosi kauden päätteeksi sarjatasoa alemmas HockeyAllsvenskaniin.

Edmonton Oilers varasi Gustafssonin neljännellä kierroksella 93. pelaajana NHL:n varaustilausuudessa 2012. Hän jatkoi kaudella 2012–2013 pelejään Allsvenskaniin pudonneessa Djurgårdenissa, jonka tehokkain puolustaja Gustafsson oli tehoilla 7+16=23. Hän sijoittui sarjan puolustajien pistepörssissä yhdeksänneksi. Gustafsson palasi kaudeksi 2013–2014 Ruotsin korkeimmalle sarjatasolle ja siirtyi kaksivuotisella sopimuksella Frölunda HC:n riveihin. Hänen tulokaskautensa toi 50 runkosarjaottelussa tehot 2+18=20. Marraskuussa 2014 Gustafssonin sopimusta jatkettiin kolmella vuodella kevääseen 2018 saakka.

Kaudella 2014–2015 Gustafsson oli Frölundan tehokkain puolustaja tehoilla 4+25=29, joilla hän jakoi koko SHL:n puolustajien pistepörssin viidennen sijan Luleå HF:n Kristian Näkyvän kanssa. Gustafsson voitti myös Mestarien liigan puolustajien piste-, maali- ja syöttöpörssin tehoilla 6+13=19, joilla hän sijoittui koko liigan pistepörssissä kolmanneksi edellään vain joukkuetoverit Mathis Olimb ja Andreas Johnson. Gustafsson oli ehdolla CHL:n parhaaksi pelaajaksi eli Nordicbet MVP Trophyn voittajaksi. Palkinnon vei lopulta Gustafssonin joukkuetoveri Mathis Olimb.

Gustafsson ei missään vaiheessa tehnyt NHL-sopimusta hänet varanneen Edmonton Oilersin kanssa. Gustafsson tekikin Oilers-varauksen umpeuduttua kaksivuotisen tulokassopimuksen Chicago Blackhawksin kanssa huhtikuussa 2015. Hän aloitti kauden 2015–2016 AHL-joukkue Rockford IceHogsin vahvuudessa. Gustafsson debytoi Blackhawksin NHL-joukkueessa 30. lokakuuta 2015 vieraissa Minnesota Wildia vastaan. Hän sai ottelussa jääaikaa 12.17 minuuttia. Gustafsson sai myös syöttöpisteen Artjom Anisimovin tekemään maaliin. Hän pelasi lopulta suurimman osan kaudestaan NHL:n puolelle tehden 41 runkosarjaottelussa 14 syöttöpistettä ja viidessä playoff-ottelussa yhden syöttöpisteen. AHL:ssä otteluita kertyi 27.

Gustafsson jäi kaudella 2016–2017 muiden pelaajien varjoon ja pelasi kauden AHL:n Rockford IceHogsissa, missä myös aloitti seuraavan kautensa. Blackhawks nosti hänet takaisin NHL-kokoonpanoon tammikuussa 2018. AHL:ssä hän teki kaudella 2017–2018 17 pistettä 25 ottelussa ja pelasi myös AHL:n tähdistöottelussa. Keväällä 2018 Gustafsson jatkoi Blackhawksin kanssa sopimustaan kahdella vuodella.

Gustafsson teki ensimmäisellä täydellä NHL-kaudellaan 2018–2019 runkosarjan 79 ottelussa 17 maalia ja antoi 43 maaliin johtanutta syöttöä. Seuraavalla kaudella hänen tehot hieman laskivat, mutta Blackhawks joutui kauppaamaan hänet eteenpäin, sillä joukkueella ei todennäköisesti olisi ollut mahdollisuutta tehdä jatkosopimusta hänen kanssaan. Blackhawks myi helmikuussa 2020 Gustafssonin kahdesta varausoikeudesta Calgary Flamesiin.

Gustafsson teki lokakuussa 2020 vapaana agenttina Philadelphia Flyersin kanssa yksivuotisen ja kolmen miljoonan dollarin arvoisen sopimuksen. Hän ei missään vaiheessa sopeutunut Flyersin pelityyliin ja putosi keväällä 2021 monesti kokoonpanon ulkopuolellekin. Flyers kauppasikin hänet huhtikuussa 2021 Gustafssonin Montreal Canadiensiin vaihdossa seitsemännen kierroksen varausvuoroon vuoden 2022 varaustilaisuudessa. Canadiensin mukana Gustafsson ylsi Stanley Cup -finaaleihin asti.

Gustafsson palasi kaudeksi 2021–2022 Chicago Blackhawksiin.

Helmikuussa 2023 Capitals kauppasi Gustafssonin ja ensimmäisen kierroksen varausvuoron vuoden 2023 varaustilaisuudessa Toronto Maple Leafsiin vaihdossa Rasmus Sandiniin.<ref> 

  

### Maajoukkueura

Gustafsson teki A-maajoukkuedebyyttinsä MM-kilpailuissa vuonna 2016. Hän oli voittamassa maailmanmestaruutta vuonna 2018.

Gustafsson on pelannut myös kuusi nuorten maaottelua.

Muuta
-----

Gustafssonin pikkuveli Glenn on debytoinut Örebro HK:n SHL-joukkueessa. Erikin isoveli Joakim on pelannut myös jääkiekkoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Djurgårdens IF | Elitserien | 41 | 3 | 4 | 7 | 16 | – | – | – | – | – |
| 2012–2013 | Djurgårdens IF | Allsvenskan | 49 | 7 | 16 | 23 | 52 | – | – | – | – | – |
| 2013–2014 | Frölunda HC | SHL | 50 | 2 | 18 | 20 | 16 | – | – | – | – | – |
| 2014–2015 | Frölunda HC | SHL | 55 | 4 | 25 | 29 | 22 | 12 | 1 | 2 | 3 | 31 |
| 2015–2016 | Chicago Blackhawks | NHL | 41 | 0 | 14 | 14 | 4 | 5 | 0 | 1 | 1 | 0 | MM | 8 | 0 | 2 | 2 | 0 |
|  | Rockford IceHogs | AHL | 27 | 3 | 8 | 11 | 38 | – | – | – | – | – |
| 2016–2017 | Rockford IceHogs | AHL | 68 | 5 | 25 | 30 | 40 | – | – | – | – | – |
| 2017–2018 | Chicago Blackhawks | NHL | 35 | 5 | 11 | 16 | 6 | – | – | – | – | – |
|  | Rockford IceHogs | AHL | 25 | 3 | 14 | 17 | 18 | – | – | – | – | – | MM | 6 | 0 | 1 | 1 | 2 |
| 2018–2019 | Chicago Blackhawks | NHL | 79 | 17 | 43 | 60 | 43 | – | – | – | – | – | MM | 8 | 2 | 2 | 4 | 2 |
| 2019–2020 | Chicago Blackhawks | NHL | 59 | 6 | 20 | 26 | 25 | – | – | – | – | – |
|  | Calgary Flames | NHL | 7 | 0 | 3 | 3 | 2 | 10 | 0 | 4 | 4 | 2 |
| 2020–2021 | Philadelphia Flyers | NHL | 24 | 1 | 9 | 10 | 0 | – | – | – | – | – |
|  | Montreal Canadiens | NHL | 5 | 0 | 2 | 2 | 0 | 16 | 1 | 2 | 3 | 0 |
| 2021–2022 | Chicago Blackhawks | NHL | 59 | 3 | 15 | 18 | 14 | – | – | – | – | – | MM | 8 | 0 | 7 | 7 | 4 |
| 2022–2023 | Washington Capitals | NHL | 61 | 7 | 31 | 38 | 21 | – | – | – | – | – |
|  | Toronto Maple Leafs | NHL | 9 | 0 | 4 | 4 | 2 | 2 | 1 | 0 | 1 | 0 |
| 7 kautta | yhteensä | NHL | 379 | 39 | 152 | 191 | 108 | 33 | 2 | 7 | 9 | 2 |
| 3 kautta | yhteensä | AHL | 120 | 11 | 47 | 58 | 96 | – | – | – | – | – |
| 3 kautta | yhteensä | Elitserien/SHL | 146 | 9 | 47 | 56 | 54 | 12 | 1 | 2 | 3 | 31 |

Lähteet
-------

* Erik Gustafsson The Internet Hockey Databasessa (englanniksi)
* Erik Gustafsson *Elite Prospects*. Everysport Media Group AB.  (englanniksi)

### Viitteet

1. ↑  Erik Gustafsson – The Hockey News (englanniksi)
2. 1 2 3 4 5  Erik Gustafsson *Elite Prospects*. Everysport Media Group AB.  (englanniksi)
3. ↑  Djurgården vann streckmatchen  26.12.2011. Svenska Dagbladet. Viitattu 25.10.2013. (ruotsiksi)
4. ↑  Pettersson, Robert: Frölunda värvar dubbelt från Dif *Hockeysverige.se*.  4.4.2013. NewsMe. Viitattu 25.10.2013. (ruotsiksi)
5. ↑  Gyllander, Peter: Alexander Wennberg och Erik Gustafsson till Frölunda  4.4.2013. Frölunda Indians. Viitattu 25.10.2013. (ruotsiksi)
6. ↑  Pettersson, Peter: Tre säsonger till för Gustafsson  10.11.2014. Frölunda Indians. Viitattu 22.12.2014. (ruotsiksi)
7. ↑  Tässä ovat ehdokkaat Mestarien liigan parhaaksi pelaajaksi  29.1.2015. SuomiKiekko. Viitattu 9.5.2015.
8. ↑  Blackhawks agree to terms with Gustafsson  30.4.2015. Chicago Blackhawks. Viitattu 9.5.2015. (englanniksi)
9. ↑  Blackhawks reduce roster to 25  2.10.2015. Chicago Blackhawks. Viitattu 26.12.2015. (englanniksi)
10. ↑  Boxscore – NHL.com *NHL.com*.  30.12.2015. National Hockey League. Viitattu 26.12.2015. (englanniksi)
11. ↑  Mark Lazerus: Blackhawks sign Erik Gustafsson to two-year contract extension *Chicago Sun-Times*.  6.3.2018. Viitattu 17.5.2022. (englanniksi)
12. ↑  Blackhawks agree to terms with Erik Gustafsson and Tyler Sikura  6.3.2018. Chicago Blackhawks. Viitattu 17.5.2022. (englanniksi)
13. ↑  Mark Lazerus: Blackhawks trade Erik Gustafsson to Calgary Flames for draft picks *The Athletic*.  24.2.2020. The Athletic Media Company. Viitattu 17.5.2022. (englanniksi)
14. ↑
15. ↑  Brad Keffer: Flyers trade Erik Gustafsson to Montreal *Broad Street Hockey*.  12.4.2021. SBNation.  Arkistoitu 17.5.2022. Viitattu 17.5.2022. (englanniksi)
16. ↑
17. 1 2  RELEASE: Blackhawks Sign Erik Gustafsson to One-Year Deal  11.10.2021. Chicago Blawkhawks. Viitattu 17.5.2022. (englanniksi)